Roman Polański

Roman Polański (tikrasis vardas – Raymond Roman Liebling, g. 1933 m. rugpjūčio 18 d.) – lenkų režisierius, scenaristas ir aktorius (vaidindavo ir filmuose, ir teatre).

1975 metais įgijo Prancūzijos pilietybę.

Biografija 
Gimė Paryžiuje, lenkės ir žydo šeimoje, kuri 1937 m. persikėlė į Krokuvą. Polanskio tėvas- Ryszard Liebling (po II pasaulinio karo sužadėtinės, vėliau- antrąja žmona tapusios Wandos Zajączkowskos prašymu pakeitė pavardę į Polanski) buvo tapytojas. Motina- Bula (Bella) – gimė Rusijoje. Polanskio tėvai buvo agnostikai, tėvas – žydas, motina – katalikė.

Karo metu buvo uždarytas Krokuvos gete, vėliau slapstėsi pasivadinęs Romanu Wilku. Nuo 1948 m. vaidino teatre, o ekrane pirmą kartą pasirodė 1953 m. 1954 m. įstojo į režisūros studijas Lodzėje, kurias baigė negavęs diplomo. 1959 m. vedė aktorę Barbarą Kwiatkowską, tačiau santuoka po trejų metų iširo. Bendradarbiavo su žymiu Lenkijos režisieriumi Andžeju Wajda – vaidino jo filmuose („Karta“(1954), „Nekalti būrtininkai“, „Kerštas“)

Vėliau išvyko į Paryžių, o iš karto po grįžimo į Lenkiją 1961 metais pastatė filmą „Peilis vandenyje“, kuris buvo nominuotas Oskarui- tai atvėrė Polanskiui duris į tarptautinę režisieriaus karjerą. Vėl išvykęs į Prancūziją pradėjo dirbti su Catherine Deneuve kuriant filmą „Pasibjaurėjimas“ (), tuo pat metu režisavo filmą Cul-de-Sac, kuris Didžiojoje Britanijoje sulaukė didelio pasisekimo. 1968 metų sausio 20 d. vedė Sharon Tate ir tais pačiais metais išvyko į Holivudą. Ten tapo garsus tokių kaip Rosemary's Baby (1968 m., dvi Oskaro nominacijos, vienas laimėtas), Chinatown (1974 m., vienuolika Oskaro nominacijų, vienas laimėtas) su Jack’u Nicholson’u (Jack Nicholson), Tess (1979 m., šešios Oskaro nominacijos, tris laimėjo), filmų dėka.

1969 metų rugpjūčio 9 d. R. Polanskio aštuntą mėnesį besilaukianti žmona Sharon Tate buvo žiauriai nužudyta.

1978 metais Polanskis buvo apkaltintas trylikametės Samanthos Geimer išprievartavimu, davus narkotinių medžiagų ir alkoholio. Prokuratūroje prisipažino dėl lytinių santykių su nepilnamete. Teismas suteikė Polanskiui 90 dienų projekto užbaigimui, tačiau režisierius dar prieš paskelbiant nutarimą pabėgo į Paryžių, kur gyvena iki šiol. Savo autobiografijoje Roman by Polanski kaltina Samanthos motiną pakišus dukrą ir šantažais reikalavusią pinigų.

2008 metais, kai prokuratūra atnaujino bylą dėl Samanthos Geimer ir Romano Polanskio, mergina kreipėsi į teismą su prašymu nenagrinėti minėtos bylos, siekiant apsaugoti ją ir jos šeimą nuo nemalonumų, tačiau prašymas liko nepatenkintas. Naujausiame dokumentiniame filme apie Polanskį Roman Polanski: Wanted and Desired buvo atskleisti kiti įrodymai, bylojantys, kad 1978 metais vykęs procesas prieš Polanskį buvo vedamas nesąžiningai- paskirtas teisėjas Laurence J. Rittenband (mirė 1993 m.) norėjo nuteisti režisierių siekdamas sau populiarumo. Geimer prisipažino, kad sutiko mylėtis, o prieš kelerius metus pareiškė, kad atleido Polanskiui ir nori, kad šis galėtų grįžti į JAV.

Nuo 1989 m. rugpjūčio 30 dienos susituokęs su prancūzų aktore, modeliu ir atlikėja Emmanuelle Seigner, su kuria susilaukė dviejų vaikų- dukters Morgan ir sūnaus Elvio.

Kanų filmų festivalyje gavo Auksinę palmės šakelę už geriausią filmą. 2003 metais gavo Oskarą už filmą Pianistas, kurio neatsiėmė dėl galiojančio kaltinimo išprivartavus Samanthą Geimer.

Filmografija 

Trumpametražiai filmai:
 Morderstwo (1957) (Žmogžudystė)
 Uśmiech zębiczny (1957) (Dantų šypsena)
 Rozbijemy zabawę (1957) (Sugadinsime vakarėlį)
 Dwaj ludzie z szafą (1958) (Du žmonės su spinta)
 Gdy spadają anioły (1959) (Kai krenta angelai)
 Lampa (1959) (Lempa)
 Ssaki (1961) (Žinduoliai)
 Gruby i chudy (Gros et le maigre, Le, 1961) (Storas ir liesas)

Pilnametražiai filmai:
 Nóż w wodzie (1962) (Peilis vandenyje)
 Najpiękniejsze oszustwa świata (Plus belles escroqueries du monde, Les, 1964) (Gražiausios pasaulio apgavystės)
 Wstręt (Repulsion, 1965) (http://lt.wikipedia.org/skins-1.5/common/images/button_media.pngPasibjaurėjimas )
 Matnia (Cul-de-sac, 1966)
 Nieustraszeni pogromcy wampirów (The Fearless Vampire Killers, 1967)
 Dziecko Rosemary (Rosemary's Baby, 1968) (Rozmari kūdikis)
 Tragedia Makbeta (The Tragedy of Macbeth, 1971)
 Ką? (What?, 1972)
 Chinatown (1974)
 Lokator (Locataire, Le, 1976)
 Tess (1979)
 Piraci (Pirates, 1986)
 Frantic (1988)
 Gorzkie gody (Bitter Moon, 1992)
 Śmierć i dziewczyna (Death and the Maiden, 1994)
 Devintieji vartai 1999
 Pianista (The Pianist, 2002)
 Oliver Twist (2005)
 Każdy ma swoje kino, (Chacun son cinéma, segment Cinéma érotique, 2007) (Kiekvienas turi savo kiną)

Nuorodos 
 IMDB: Roman Polanski
 roman – polanski.net

Polański, Roman
Polański, Roman
Polański, Roman
Lenkijos žydai